Page:Ludus Coventriae (1841).djvu/316

 Now I charge the and conjure, be the sonne and the mone, That thou telle us and thou be Goddys sone!

Jhesus. Goddys sone I am, I sey not nay to the! And that [gh[e alle xal se domys-day, Whan the sone xal come in gret powere and magesté,  And deme the qweke and dede, as I the say. Cayphas. A! out! out! allas! what is this? Heryth ȝe not how he blasfemyth God? What nedyth us to have more wytness? Here ȝe han herd alle his owyn word! Thynk ȝe not he is worthy to dey? ''Et clamabant omnes. "ȝys! ȝys! ȝys! alle we seye he is worthy to dey, ȝa! ȝa! ȝa!"''

Annas. Takyth hym to ȝow and betyth hym som del, ffor hese blasfemyng at this sel. Here thei xal bete Jhesus about the hed and the body, and spyttyn in his face, and pullyn hym down, and settyn hym on a stol, and castyn a cloth ovyr his face; and the fyrst xal seyn,

Primus Judæus. A! felawys, beware what ȝe do to this man, ffor he prophecye weyl kan. Secundus Judæus. That xal be asayd be this batte, What thou, Jhesus? ho ȝaff the that? Et percuciet super caput.

Tertius Judæus. Whar? whar? now wole I Wetyn how he can prophecy. Ho was that? Quartus Judæus. A! and now wole I a newe game begynne, That we mon pley at alle that am hereinne;